Haluaisin kertoa teille ensimmäisenä, -
mitä eroa on voitelun ja Jumalan kirkkauden välillä.
No, kaksi pikkuisen hienovaraisesti eri asiaa.
Mitä on siis ns. voitelu?
Se tarkoittaa esimerkiksi parantamisen armolahjaa -
ja toimii enemmänkin yksilökohtaisesti.
Esimerkiksi joku henkilö tai pastori rukoilee sairaan puolesta, -
ja sairas mahdollisesti paranee.
Hän siirtyy rukoilemaan seuraavan puolesta ja tämä paranee -
ja taas seuraavan puolesta.
Jumalan kirkkauden ilmestyminen on kuitenkin pikkuisen eri asia.
Kun se ilmestyy kokouksessa, se on erilainen ja toimii eri tavalla.
Jumalan kirkkaus voi laskeutua koko seurakunnan ylle -
tai koko sen alueen, ehkä paikkakunnan, kaupungin, -
jossa kokoukset ovat. Jokainen tulee sillä alueella kosketetuksi.
Tämä ero on voitelun ja Jumalan kirkkauden välillä.
He saavat kosketuksen Jumalan voimasta ilman, -
että kukaan rukoilee yksityisesti henkilöiden puolesta.
Se on suora yhteys taivaaseen.
Tällaistahan on tapahtunut suurten herätysten aikana.
Silloin kokonaisia kaupunkeja on tullut kosketetuiksi -
Kristuksen, elävän Jumalan, voimasta.
Tätä tapahtui Walesin herätyksissä.
Tätä tapahtui Englannissa muissa herätyksissä appoisina aikoina, -
ja myös Pyhän Patrickin aikana, -
kun hän lähti rukoilemaan ja evankelioimaan Irlantia.
Irlantihan oli tunnettu pakanallisena maana.
Monet olivat julistaneet siellä evankeliumia ilman voittoa.
Patrick itse ei ole koskaan nimittänyt itseään pyhäksi, -
mutta katolinen systeemi nimitteli niitä pyhimyksiä -
niiden henkilöiden kuoleman jälkeen jotka halusivat elää Kristukselle.
Patrickin elämä oli ollut Jumalan koulutuksessa.
Hän oli 16-vuotias englantilainen poika.
Hänen vanhempansa olivat lähetystyöntekijöitä ja julistajia.
Kun irlantilaiset hyökkäsivät hänen kotikaupunkiinsa, -
he ottivat Patrickin vangiksi ja kuljettivat Irlantiin.
Hän joutui siellä tekemään orjuudessa töitä maalaistalossa.
Hänellä ei ollut kunnollista syötävää.
Hän sai syödäkseen sianruokaa ja mitä milloinkin.
Hän silti teki sitä työtä, koska paluu-/pakomahdollisuutta ei ollut.
Eräänä päivänä 23-24-vuotiaana -
hän kuuli kirkkaasti Jumalan äänen. Patrick oli uskova poika.
Ääni sanoi, että hänen vapautuksensa päivä oli lähellä.
Laiva oli näet odottamassa satamassa. Patrick rohkaistui tästä -
ja hän karkasi.
Hän näki satamassa englantilaisen laivan ja hyppäsi siihen.
Tällä tavalla hän pääsi vapauteen.
Luulisi, että tästä ihmiselle kehittyy katkeruus.
Olen huomannut länsimaissa, että monille on tullut katkeruutta -
pienemmästäkin kuin siitä, että sinut on 16-vuotiaana -
ryöstetty ulkomaille raskaaseen työhön, -
jossa ruokakaan ei ole taattu ja mitä yleensä orjan asema oli.
Mitä tapahtui Patrickille?
Hän alkoi tuntea yhtäkkiä rakkautta irlantilaisia kohtaan, -
siis niitä entisiä orjuuttajia kohtaan.
Hän alkoi rukoilla Irlannin puolesta ja sai päätöksen mielessään, -
että hän lähtee julistamaan evankeliumia entisille orjuuttajille.
Hän meni Ranskaan Raamattua opiskelemaan.
Hän oli siellä mm. jossain luostarissa.
Huolimatta käymistään raamattukouluvuosistaan -
häntä ei jostain syystä päästetty Irlantiin.
Se oli Jumalan aikataulu. N. 40-vuotiaana hän vasta pääsi -
Jumalan alun perin tarkoittamaan tehtävään. Jumala hioi häntä, -
mutta rakkaus ja intohimo Patrickilla oli -
tätä entistä orjuuttajaansa kohtaan.
Sinne lähetettiin Patrickin mielipahaksi ihan toinen mies.
Kävi niin, että noin vuoden sisällä tämä mies kuoli -
eikä ollut muita lähettää kuin Patrick.
Tästä alkoi hänen julistuskautensa. Onnistuneen siitä teki se, -
että Patrick uskoi Pyhän Hengen väkevään voimaan -
ja yliluonnollisiin ihmeisiin.
Kun hän tapasi sairaita, hän laski kätensä heidän päälleen ja uskoi, -
että Jumala todistaa Sanansa. Patrickin kautta monet kuolleet -
saivat myös nousta haudoistansa.
Tulisi varmaan kokonainen historia- kirja kaikista hänen ihmeistään.
Tällä tavalla hän myös voitti Irlantia pala palalta, -
kaupunki kaupungilta, Kristukselle. Yksi mies!
Halusin kertoa tämän vain esimerkkinä siitä, -
mitä yhden Jeesukselle Kristukselle uskollisen -
ja tarkoin Sanaa noudattavan henkilön, kautta voi tapahtua.
Kokonaisia kaupunkeja valloitettiin Kristukselle.
Meillä oli eräs kaupunki New South Walesin osavaltiossa, -
jos siirrytään tämän päivän ihmeisiin.
Tunsin tällaisen profeettaryhmän.
He saivat eräänä vuonna tällaisen käskyn.
(Heitä oli 4-5 leidiä, joista yksi oli ystävättäreni.)
Heidän pitää mennä maaseutu- kaupunkiin. Vallitsi suuri kuivuus.
Kaupunki oli konkurssin partaalla.
Kaupat eivät saaneet rahaa.
Koska maanviljelyyn ei ollut enää varaa ostaa tarvikkeita -
ja talous kärsi, niin he saivat käskyn, -
että heidän täytyy mennä sinne esirukoilemaan.
He esirukoilivat siellä kaupungin puolesta.
Yksi kirkko avasi heille ovensa.
He rukoilivat pastorin, vanhemmiston puolesta.
He marssivat kirkkoa ympäri niin kuin Jerikon muuria.
He siunasivat sen kirkon ja alueen ja puhuivat suosiota alueelle -
ja vihollisen väistymistä siltä alueelta.
Mitään ei sillä hetkellä tapahtunut. Kului vuosi.
Täytyy myöntää, että itsekin vähän ajattelin, -
että onkohan tämä vähän hätävarjelun liioittelua.
Meniköhän pikkuisen ylihengelliseksi tämä homma...?
Tosin en sanonut tätä ystävälleni, mutta siltä se tuntui.
Lähdetään vaan ja huitelehditaan, eikä silti mitään tapahdu.
Mutta eräänä sunnuntaina sitten tapahtui.
Oli ihan tavallinen kokous.
Kuulemani mukaan pastorin saarnakaan ei ollut kovin erikoinen, -
että se olisi erityisesti sytyttänyt ketään.
Väki istui kolmessa osastossa.
Oli osasto vasemmalla ja oikealla.
Käytävä erotti keskiosaston.
Siellä oli muutamia pyhäkoululuokkia. Ihmisillä oli hätä.
He olivat tulleet kirkkoon rukoilemaan Herran armahdusta kaupungille.
Yhtäkkiä Jumala päätti laskea kirkkautensa siihen seurakuntaan.
Tässä on nyt se kirkkaus esimerkkinä, mistä äsken puhuin, -
siis erosta voitelun ja kirkkauden välillä.
Vasemmalla olevat yllättäen -
saivat sellaisen Pyhän Hengen jysäyksen, -
että monet putosivat maahan, ja osasto alkoi hillittömästi nauraa.
Keskiosasto ja oikealla olevat ihmettelivät, mikä niille tuli.
Ovatko ne ihan hulluja? Kierivät lattialla ja nauravat!
Eivät he ymmärtäneet ollenkaan.
Näiden ajatusten kestäessä -
Jumala päätti ilmestyä kirkkaudellaan oikealla oleville.
Siellä Jumala tuli kuin salamana.
Ihmiset kaatuivat penkkien väliin ja alkoivat hillittömästi itkeä.
Nyt vasen puoli nauroi, ja oikea puoli itki.
Keskiosasto ihmetteli, mitä täällä tapahtuu.
Nuo nauravat, nuo itkevät, mutta meille ei tapahdu yhtään mitään.
Tätä kesti jonkun aikaa, kunnes Jumala laski kirkkautensa heihin.
Nyt nämä vuoron perään itkivät ja nauroivat.
Siellä oli täydellinen kaaos.
Jättikö Jumala pyhäkoulun ilman? Ei!
Hän antoi Pyhän Hengen voimansa myös lapsiin.
Ensimmäinen pienten pyhäkoulu- luokka sai voiman.
Pienet saivat Pyhän Hengen kosketuksen ja alkoivat nähdä näkyjä.
He menivät Jumalan voiman alle. Opettaja intoili: -
"Minun luokkani sai tämän! Vau! Tämä on ihmeellistä!
Lapset, mennään salin puolelle ja näytetään, mitä on tapahtunut!"
Jokaisessa pyhäkoululuokassa oli tapahtunut sama asia.
Kun kaikki luokat tulivat saliin, niin siellä oli Pyhän Hengen kaaos.
Mitä tämä yhtäkkinen Jumalan kirkkauden laskeutuminen sai aikaan?
Se alkoi uudistaa ihmisiä.
Ihmiset kokivat myös fyysisistä ja henkisistä vaivoista paranemisen, -
kun Jumalan voima tuli näin väkevästi.
Ei ollut väliä, itkivätkö, nauroivatko vai kumpaakin -
tai olivat hiljaa, mutta Pyhä Henki uudisti heitä.
Näin alkoi sen kaupungin herätys.
Kuulin myös, että poliisilla ei oikein ollut työtä.
Kukaan ei enää halunnut mennä kapakkaan.
Ihmiset tulivat joukolla seurakuntaan: "Siellä tapahtuu."
Kännykät ovat hyviä. Niillä voi tiedottaa ihan mitä vain.
Alkoi muualtakin tulla väkeä.
Ystäviänikin matkusti Queenslandista -
New South Walesin osavaltioon tätä ihmettä ja kummaa katsomaan.
Kun Jumala näin nöyryytti kansan, -
ja kansa rukoili ja oli yhdessä hengessä, -
niin Jumala toi myös sateet paikkakunnalle -
ja sateiden myötä myös sadon.
Tämä on nykyaikanakin täysin mahdollista, kun me rukoilemme.
Siellä käyneet profeetat tekivät esityön kaikesta. Ihmeellistä!
Näin mekin voimme ehkä kotikaupunkimme puolesta rukoilla, -
esirukoilla ja rikkoa pimeyden voimat.
On se sitten Helsinki tai Turku tai Salo tai mikä tahansa kaupunki.
Jumalalle se on mahdollista. Hän tekee niitä kirkkauden ilmentymiä, -
kuin Walesin herätyksessä, Azusa- kadulla ja muissa herätyksissä.
Silloin kokonainen kansakunta, alue tai maakunta -
saa kokea ihmeellisen herätyksen.
Walesin herätys kai on ollut näkyvimpiä leviten ympäri maailmaa.
Sen kerrotaan alkaneen -
yhden miehen rukouksesta ja huudosta. Siis yhden miehen.
Siellä oli tietysti muitakin joissakin seurakunnissa, -
jotka huusivat Jumalan puoleen, muttei aina tarvita, -
että koko seurakunta huutaa. Vain jos on yksikin ihminen, -
jonka sydän avautuu Jeesukselle Kristukselle -
ja joka tosissaan huutaa Jumalan puoleen, -
ja pyytää kansakunnalle tai kaupungille herätystä.
Me yleensä rukoilemme vähän väärin päin.
Rukoilemme MEIDÄN seurakunnal- lemme herätystä, ei naapureille.
Meidän seurakunnalle! Anna se niin, kuin me haluamme sen.
Näin se ei tapahdu. Jumalalle pitää antaa vapaat kädet, -
että Hän antaa herätyksen siten, kuin Hän haluaa meidät herättää.
Joku haluaa hiljaista herätystä.
Herätys tulee aina kolinalla. Eihän sitä muuten herää.
Jos ei ole herätyskelloa pirisemässä, että ehdit työhön, -
niin tuskin heräisit. Harvalla on kello päässään, -
että herää sen mukaan, milloin on päättänyt herätä.
Tämä on se kirkkauden ja voitelun ero.
Kirkkaudessa on suora yhteys taivaaseen. Väliverho on poistettu.
Tässä ilmapiirissä Jumalan lahjat alkavat toimia, -
ja ihmeitä tapahtuu ympäriinsä.
Yksinkertaisimmin sanottuna se on niin, -
että voitelu ilmentyy henkilössä -
ja kirkkaus ilmenee Jumalan Hengen voimakkaana läsnäolona laajemmin.
Siinä tuntuu olevan rajoittamaton määrä Jumalan ihmeitä.
Ne eivät vain rajoitu 1-2 ihmiseen, vaan moniin yhtä aikaa.
Yleensäkin Pyhän Hengen vaikuttamia asioita alkaa tapahtua.
Aina, kun Pyhän Hengen asioita alkaa tapahtua, -
niin siinä käy myös ilmi ilmestyksen henki.
Ihmiset näkevät ilmestyksiä ja näkyjä.
Jooelissa sanotaan, että teidän nuorukaisenne näkyjä näkevät -
ja teidän vanhuksenne unia uneksuvat.
Unet ovat muuten ihan tavallinen asia Lähi-idässä.
Olen lukenut monia elämänkertoja arabimaistakin pelastuneista, -
ovat sitten uskossa tai eivät, -
mutta Herra on unissa varoittanut heitä ja ilmestynyt heille.
Unet ovat hyvin tärkeä osa hengellistä elämäämme.
Uskosta osattomatkin näkevät unia.
Unilla on symbolinen merkitys. Siksi pitää tuntea Raamatun Sana.
Jumala puhuu siinä myös symbolisin merkityksin.
Jeesus käytti symboliikkaa kaikissa esimerkeissään.
Jos emme tunne Sanaa, niin Herran symboliikka jää tuntemattomaksi.
Hän ilmestyy meille unissa. Raamattu sanoo, -
että Hän ilmestyy omilleen ja opettaa heitä yöllä unissa.
Daniel näki yölliset unet, 'yöllisiä näkyjä', 'uninäkyjä'.
Joosefille Jumala ilmestyi näyssä, tällaisessa unessa.
On olemassa tavallisia unia, joita sanotaan pizzauniksi.
Väärän ruoan syömisestä tulee painajaismaisia unia.
On myös psykologisia unia. Aivomme käsittelevät päivän tapahtumia -
vähän kuin päinvastaisessa järjestyksessä "sarjafilminä".
En puhu nyt näistä. Tunnen yhden sairaanhoitajan Australiassa.
Aikoinaan, kun tutkittiin uniapneaa eri laitteilla, niin hän kertoi, -
että ihmisen uneksiessa rekisterissä näkyi liikettä.
Sitten tuli niin syvä unen vaihe, missä ei rekisteröitynyt mitään.
Hänelle kristittynä selvisi suuri salaisuus: tämä on se vaihe, -
jossa Jumala puhuu ihmiselle ja näyttää yöllisen uninäyn.
Tavallisesti ihminen tämän jälkeen heräsi.
Hän myös muisti, mitä Jumala oli hänelle puhunut.
Tämä kuuluu myös kirkkauden ilmestymiseen.
Sanotaan, että lopunaikoina uskovat näkevät unia, enkeleitä, -
ilmestyksiä lisääntyvässä määrin. Olen huomannut liikkuessani, -
että monet, jotka eivät koskaan ole nähneet unia, -
ovat sanoneet: "Kumma juttu! Näin tämmöisen unen, -
ja se alkoi toteutua."
Olen kuullut myös monista enkeli- ilmestyksistä.
Enkeleitä tuntuu ilmestyvän entistä enemmän.
Jos me emme ota Jumalan antamia yliluonnollisia asioita puseroomme, -
niin sielunvihollinen vie ne.
Uusi aika -liikkeessä toimii vaikka millaista hörhelöä.
Ihmiset etsivät sitten sieltä tyydytystä Jumalan muotoiseen aukkoon, -
jonka Jumala on tarkoittanut jokaiselle, -
eikä sitä voi täyttää kukaan muu kuin Jumala.
Israelilaisia oli syötetty, juotettu ja varjeltu sukupolven ajan.
He olivat kaiken saaneet ilmaiseksi erämaavaelluksen aikana.
He saivat kulkea Jumalan kirkkauden pilven alla, -
eivätkä he siitä huolimatta kunnioittaneet sitä.
Heillä ei ollut ymmärrystä, mikä meille on annettu Pyhässä Hengessä.
Se kirkkauden pilvi oli Jumalan läsnäolo heidän keskellään.
Meillä se Jumala läsnäolo on täällä sisällä.
Uskon, että samalla tavalla on syntyvä -
uusi kokonainen kirkkauden sukupolvi, -
joka saa vaeltaa Jumalan läsnäolossa, -
ja joilla on intiimi suhde, kuten sinullakin, -
Jumalan ja sinun välilläsi. Niin kuin rakastava suhde Häneen.
Me emme enää tyydy leikkimään -
näillä taivaallisilla ja jumalallisilla asioilla.
Emme enää leiki seurakuntaa emmekä kuvittele, -
että minulla on seurakunnan jäsenkortti ja kaikki ok.
Kerran vaan pyörähdetään siellä, ja vain pastorin kautta tulee ihmeitä, -
tai tämän tähtisaarnaajan kautta.
Tai vain tuo profeetta kuulee, mitä Jumala minulle sanoo.
Ainakin Suomeen on näköjään syntynyt kokonainen sukupolvi, -
joka vain juoksee profeettojen perässä kysymässä, -
syönkö tänään hernekeittoa vai potaattisoppaa.
Mihin minä nyt tästä menisin? Sinun pitää itse oppia kysymään.
Itse oppia kysymään intiimisuhteen kautta.
Jumala kyllä haluaa kommunikoida juuri sinun kanssasi.
Emme tarvitse pyhää Mariaa, jolle puhumme, -
ja se välittää Jeesukselle tiedot ja ongelmat, mitä meillä on, -
eikä ketään muuta tietojen välittäjää, koska meillä on Pyhä Henki.
Meillä on siis suora yhteys taivaaseen.
Monet ovat kysyneet, mitä minun käyntikortissani oikein lukee.
Mikä siinä on tittelinä?
Aikoinaan painatin käyntikortteja. Oli vähän pakko, -
kun niitä tarvitsi tässä ammatissa saarilla, että mitä teen.
Siihenhän voi painaa ihan mitä vaan.
Olen nähnyt käyntikortteja, joissa lukee apostoli se ja se -
ja profeetta tämä ja tuo. Ihminen voi itse keksiä tittelin, -
mutta Jumala antaa sinulle työn.
Kaikkein rehellisin titteli, minä voisin painaa ammatikseni, -
on putkimies. Näin ilmestyksen parikymmentä vuotta sitten, -
jossa oli pannuhuone täynnä putkia. Se ulottui äärettömyyksiin.
Minulla oli putkimiehen vehkeet olallani.
En tiedä niitten nimiä, mutta oli pitkä taipuisa metallivarsi -
jonka päässä oli teräsharja. Menin pannuhuonetta eteenpäin.
Kun tulin jonkun putken mutkan luo, niin ruuvasin sen auki.
Sitten työnsin metallivarren sinne ja vetelin.
Sieltä tuli hirveää limaa ja tähnää.
Sitten ruuvasin sen kiinni ilmestyksessä, -
ja puhdas vesi pääsi jälleen virtaamaan. Ja sitähän se on.
Minusta tuntuu, että olen hengellinen putkimies -
ja menen seurakuntiin avaamaan tukoksia, -
että lima ja töhnä lähtevät. Avaan ihmisten silmiä, -
että he ymmärtävät, mitä on Jumalan voima.
Puhun uskoa Jumalan kansalaisille.
Puhun sitä uskoa, että sinä voit! Sinussa on se voima!
Yhdisty siihen voimaan! Tule Jeesuksen seuraan!
Seuraa Häntä! Tee niitä tekoja!
Sinulle se on tarkoitettu! Pistä Pyhän Hengen voima liikkeelle.
Lähde voitelussa eteenpäin! Jos ei sitä ole, -
niin pyydä Jumalaa kirkastamaan ja antamaan, -
että se pursuaa sisältä. Avaa, Herra, lukot!
Että suorastaan valut taivaallista öljyä.
Sanotaan, että Daavidillekin valutettiin päähän -
oikein taivaallista voiteluöljyä. Aaronin parrastakin sitä tippui.
Pyydä sitä taivaallista öljyä. Hyppää Jumalan virtaan, -
joka tulee Jumalan kruunuhuoneesta. Älä tyydy vain uittamaan varpaita.
Kroolaa siellä kokonaisuudessaan.
Joskus on ehkä vähän happopitoista, ja Jumalan seurassa kulku kirvelee.
Se tekee kuitenkin vain hyvää. Pyydä sitä Jumalan kirkkautta.
Ei se tule muulla tavoin kuin ylistämällä ja kiittämällä.
Olen huomannut, että jos tulee oikein kriittisiä asioita, -
pistän hyvän ylistys-CD:n päälle ja hypin ja pompin.
Kuvittelen olevani balettitanssija, mitä en ole, -
ja maalliset näkevät minut porsliinitarhassa hyppivänä norsuna.
Jumalalle kuitenkin liitelen kuin perhonen.
Kun ylistys tulee sydämestä, niin se hyökkää pimeyden voimia vastaan.
Ihmeitä alkaa tapahtua. Se murtaa pimeyden voimat.
Sielunvihollinen ei kestä ylistyksesi ääntä -
eikä askeleita, jotka kiittävät Jumalaa.
Daavidkin sai voiton, kun hän hyppi ja tanssi.
Älä tyydy leikkimään omassa klubissasi.
Uskovat muodostavat herkästi itselleen klubeja ja seuroja.
Olemme kaikki yhtä. Ei taivaassa ole erillistä osastoa.
Aidattu suomalaisten osasto, jotka kuvittelevat, -
että kukaan muu ei pääse taivaaseen. Siellä iloitaan.
Siellä heilutaan ja ollaan Jumalan valtavassa kirkkaudessa.
Kun joku sanoo Jeesuksen nimen, hyppäät pari metriä ilmaan. Vau!
Se voima tulee siihen. Ajatelkaa, mikä voima siinä nimessä on!
Älä välitä ihmisten mielipiteistä. Kun pääset ihmispelosta pois, -
niin Jumala pystyy lähettämään sinut maihin tai naapurustoon.
Silloin alkaa tapahtua kaikenlaisia asioita.
Julistat Hänen valtasuuruuttaan.
Jumalassa et voi pelätä pimeyttä etkä pimeyden voimia, -
vaan pimeyden voimat pelkäävät sinua.
Sanotaan, että sinun on vaellettava uskossa ja auktoriteetissa -
eikä pimeyden voimien teoissa.
Muista, että iankaikkisuus on ajaton. Siinä ei ole aikaa.
Olemme tottuneet siihen, että jos saamme haavan kehoomme -
tai luu on murtunut, niin paraneminen kestää viikkoja, -
koska se tapahtuu luonnollisessa elementissä.
Hiuksemme ja kyntemme kasvavat tietyssä ajassa, -
solumme uudistuvat tietyssä prosessissa.
Kun Jumala koskettaa haavaamme, murtuneita luitamme tai sairauksia, -
niin se voi tapahtua silmänräpäyksessä, -
koska iankaikkisuus on ajaton.
Mikään ei maailmassa katoa mihinkään. Se on siellä jossakin.
Me voimme kutsua sen olevaksi. Mikään ei katoa.
Hän on ajaton. Siksi yliluonnollinen paraneminen kulkee -
tässä iankaikkisessa ajattomuudessa ja sen mukaan samalla tavalla, -
kuin taivaan enkelit voivat matkustaa hetkessä paikasta toiseen.
Ne näet kulkevat ajattomuudessa. Toivon sinun ymmärtävän tämän.
Siksi minun piti sanoa tämä sinulle. Kaikki on ajatonta.
Simultaanisesti enkelit voivat olla läsnä siellä ja täällä, -
koska ei ole aikaa.
Meitä tarvitaan tässä muuttuvassa maailmassa.
Voimme liikkua myös ajattomuudessa.
Jumala voi hengessä siirtää meitä paikasta toiseen kuin Filippusta -
saarnaamaan yhdelle hoviherralle evankeliumia.
Sinäkin voit löytää itsesi tämmöisestä tilasta. Älä laita esteitä.
Minä ainakin haluan matkustaa ajattomuudessa.
Innostuneena otan vastaan Filippuksen kyydit, jos on tarjolla.
Viidakoissa on joskus hankala vaeltaa eikä ole aina kulkuneuvoja.
Jos Jumala päättää siirtää minut, niin tapahtukoon niin.
Hänhän otti Hesekieliäkin niskalenkistä ja heilutti.
Lähdepä tuonne katselemaan asioita.
Minulla ei pitkää lettiä ole eikä monella suomalaisella, -
mutta kyllä Hän voi siirtää meidät ilman lettiäkin ajattomuudessa.
Jumalan kirkkauden läsnäolossa tapahtuu aina ihmeitä, -
jossa ihmiselle luodaan uudet silmät, uudet tärykalvot korviin, -
uusi sydän, jalat kasvavat.
Kaikkea tätä jo on tapahtunut ja tapahtuu ympäri maailmaa.
Jumala on kaiken Luoja ja Hän luo edelleenkin.
Psalmi 139:15,16 sanoo: -
"Minun luuni eivät olleet sinulta salatut, -
kun minut salassa valmistettiin, kun minut taiten tehtiin -
maan syvyyksissä. Sinun silmäsi näkivät minut jo idussani.
Minun päiväni olivat määrätyt ja kirjoitetut kaikki sinun kirjaasi, -
ennenkuin ainoakaan niistä oli tullut."
Mitä tämä tarkoittaa? Jumala tunsi sinut jo.
Hän tiesi jo aikojen alussa sinun elämäsi.
Miksi sitten huolehdit koko ajan? Voi hirveää! Mitä tapahtuu?
Miten tämän asian selvitän? Jumalalla kaikki oli jo tiedossa.
Usko on luja luottamus siihen, mikä ei vielä näy.
Se on luottamusta siihen, mitä Kristus on, että tiedät, -
että mitään pahaa sinulle ei voi tapahtua. Jumala tiesi jo alussa.
Hän tietää huomisen ja ylihuomisen ja vuoden tästä eteenpäin.
Hän on aikojen alussa suunnitellut ajat, rajat ja elämäsi.
Hän tietää sen tasan tarkkaan. Ainakin psalmi 139 sanoo näin.
Opiskele se oikein, jos sinulla on vähän epäuskoa.
Lue se yhä uudelleen, koska Jumala on määrännyt päiväsi -
eikä sielunvihollinen.
Monet tulevat hylkäämään Jumalan uuden kirkkauden ilmestymisen.
Olen jo tässä iässä nähnyt monia herätyksiä eri maissa -
ja myös täällä Suomessa.
Jokaisessa alkavassa herätyksessä olen kuullut saman vakiolauseen: -
"Joo, tämä on varmasti harhaoppia. Ei tämä voi olla Jumalasta. -
Joo, kyllä jotakin on pielessä." Jokainen herätys on tuomittu.
Älä ole niiden tuomitsijoiden joukossa.
Jos kuulen jossakin jotakin tapahtuvan, -
ja siitä sanotaan jotain negatiivista, niin menen itse katsomaan.
Haluan itse nähdä, onko näin vai eikö ole näin, -
koska meille on luotu Pyhä Henki ja meillä on henkien erottaminen.
Ei siis arvostelun lahja vaan erottaminen.
Kyllä Pyhä Henki paljastaa, onko näin vai eikö ole.
Jokaisessa herätyksessä on omat pienet niksinsä.
Ikään kuin Jumala koettelisi meitä, olemmeko me ihan tosissamme.
Uskotko tähän hullutukseen? Sellaiseksi Paavalikin nimitti -
oman aikansa herätystä, mutta hän hyppäsi siihen mukaan.
Jos se kelpasi Paavalille ja Kristukselle, miksei meille kaikille?
Ihmiset tulevat siis aina arvostelemaan -
sen Jumalan kirkkauden tai herätyksen.
Siinä jaetaan hiuksia mikromilliin ja tuijotetaan siihen, -
onkohan tämä nyt oikeasti oikeaoppinen.
Suomalaisista kyllä tiedän, että jos muutama perustaa srk:n -
ja antaa sille nimen 'Oikeasti oikeastioppisten seurakunta', -
niin muutaman kuukauden päästä tulee jo riitaa ja puolueita.
Siitä eroaa porukkaa, joka sanoo olevansa -
todellisten aitojen oikeasti oikeaoppisten srk.
Emme viihdy toistemme seurakunnas- sa ja siihen sielunvihollinen vetoaa -
ja haluaa herätyksen sammuttaa jo alkuunsa.
Älä ole sinä se palomies, joka heittää vettä herätykseen.
Hyppää mukaan! Kun seuraava kirkkauden aalto ja herätys tulee, -
varmasti se tulee ihmein ja merkein. Olen myös varma siitä, -
että kun jäseniä alkaa kasvaa tai yliluonnollisia ihmeitä tapahtuu, -
niin arvostelijat heräävät: "Joo, Raamattu sanoo ihan varmasti, -
että lopun aikana valitutkin eksyvät."
En usko, että se eksyy, joka elää suhteessa Kristuksen kanssa -
ja jolla on Pyhä Henki. Kyllä Pyhä Henki sinussa tiedottaa, -
onko se näin vai eikö ole.
Tule pois valheen hengen alta ja usko Jumalan Sanaa.
Usko sitä, mitä sanotaan evankeliumeissa.
Kyllä se minulle kelpaa, ja se kelpasi Kristuksellekin.
No, niin. Meillä suomalaisilla on tapana tuomita muita -
vain kuulopuheiden mukaan. Näin estämme omilla puheillamme -
myös muita saamasta sitä pyhyyttä, jos herätys puhkeaa ihan täysillä.
Luulemme, että teemme Jumalalle hyvän työn.
Näin on ollut kautta historian. On aina syntynyt vainoajien ryhmä.
On aina tulitikun raapijoita, ja sytytetään ne roviot, -
joissa uskovia poltetaan. Ei ehkä ihan kirjaimellisesti, -
mutta laitetaan sellainen juoru- ja pilkkapuheiden määrä, -
että Herralta kosketuksen saanut henkilö sortuu.
Vähitellen hänestäkin tulee hengellisesti kuollut ruumis.
Jumala ei tarvitse sinun apuasi.
Herätys, joka ei ole Herrasta, -
sammuu ennemmin tai myöhemmin ilman sinuakin.
Mikä on Herrasta, menee tuulena eteenpäin, -
sanot sinä sitten, mitä sanot.
Se kaataa sinunkin esteesi kumoon; kaikki ne, mitä olet rakentanut.
Jos jäät rannalle, niin yhtäkkiä huomaat, että se oli herätys.
Se tuli ja meni, ja minäpä en ehtinytkään mukaan.
Voi että, minä en ehtinyt siihen mukaan!
Kysy Herralta. Ja katso ja tarkkaile.
Oletko koskaan ajatellut asioita siltä kannalta, -
että juuri sinä voit olla se, joka on Herran suunnitelmien tiellä -
eikä suinkaan arvostelemasi naapuri?
Yksi henkäys ja Hän puhaltaa sinut kumoon.
Olen kuullut myös nykyisin, että kaatuminen ei ole Pyhästä Hengestä.
Tai jos kaatuu eteenpäin, se on sielunvihollisesta, -
mutta jos kaatuu taaksepäin, se on Herrasta.
Sivulle kaatuminen on jotain harhaoppia. Ei se näin ole.
Jos Jumalan Henki tempaa sinut, pyörittää sinua, -
tai koskee pikkurillilläänkään sinuun, niin on ihme, -
jos ei kehosi jotenkin reagoi siihen.
Eihän se aina ulkoisia ilmiöitä tarvitse, sillä pääasia on, -
että Jumala tekee sisälläsi jotakin.
Jos naapurille sattuu tämmöinen epämääräinen ilmiö, -
niin älä sitä heti tuomitse.
Jos siinä on jotain lihaa, ei se kauan jaksa ilmiöidä. Se väsähtää.
Jos se taas on Herrasta, -
niin se muuttaa koko hänen sisimpänsä, olemuksensa.
Ehkä naapuri siitä lähtien saa tämmöisen hengen palon, -
että se muuttaa sinutkin eikä vain häntä.
Olen nähnyt monia ihmisiä, -
jotka ovat asettuneet Jumalan voideltua vastaan -
ja Hänestä lähtenyttä herätystä vastaan.
He ovat vaipuneet syvään ahdistukseen ja masennukseen -
ja kokeneet hengellisen kuoleman.
Älä sinä ota itsellesi vastaan hengellistä kuolemaa.
Ja jopa fyysisenkin kuoleman.
Ihminen ei ole muuttunut sitten apostolisten aikojen.
Ihmiskuntaa vaivaavat yhä samat luonteenpiirteet: -
kateus, oman edun tavoittelu, omahyväisyys.
Uskonnollisuuden henki voi vallan loistavasti omana aikanamme.
Mikään seurakunta ei ole vapaa. Aina on uskonnollisuushenkisiä.
Ei ole olemassa täydellistä seurakuntaa.
Jos sitä lähdet etsimään, saat etsiä loppuikäsi.
Ihminen on yhtä altis aina sielunvihollisen propagandalle, -
kuin se on ollut aikojen alusta ja kautta historian.
Kun tunnet Jumalan ensimmäisen tuulen henkäyksen, -
niin älä hellitä, vaikka se maksaisi sinulle kalliin hinnan.
Ota se vastaan, sillä se uudistaa luusi ja ytimesi.
Se uudistaa koko elämäsi, ja suosio alkaa seurata sinua.
Jeesus teki ihmeitä maan päällä toimintansa aikana, -
eivätkä sen aikaiset fariseukset sitä hyväksyneet, -
sen aikaiset uskonnolliset, koska Hän toimi eri tavalla kuin ennen.
Tuulen vireenä tai tuulen puuskana tuleva herätys tulee toimimaan -
ja esiintymään täysin eri tavalla kuin ennen.
Minä koen jo niitä herätyksen aaltoja.
Näen, että kansa on nälkäinen. Monet sanovat, -
että on tosi kuivaa, mutta kun siihen heität tulitikun, -
niin syttyy metsäpalo. Jos on puolikosteaa, mitään ei tapahdu -
ja pieni liekki sammuu. Nyt on aika.
Oikein koen, että tänä kesänä on aika tälle herätykselle.
Joku sanoi Hilja Aaltosen sanoneen, että tänä kesänä alkaa herätys, -
ja sitten Jeesus hakee hänet kotiin. Hilja on jo 105-vuotias.
Olen nähnyt herätyksen merkkejä kaikkialla.
Ihmiset ovat janoisia ja nälkäisiä. Jumala haluaa parantaa uskovia, -
heidän ruumiilliset vammansa, kehonsa kivut. Miksi?
Siksi, että he voivat tehdä tätä Herran työtä.
He voivat mennä tulena eteenpäin ja tuulena liikkua, -
kunhan vaan avaat sydämesi Jeesukselle Kristukselle.
Luukas 7:23 sanoo: -
"Ja autuas on se, joka ei loukkaannut minuun."
Tämä on minusta mielenkiintoinen lause.
Tarvitaan melkoinen itsepäisyys olla yleistä mielipidettä vasaan.
Suomalaisilla on kyllä sitä sisua ja pitkämielisyyttä ehkä tässä.
Ehkä meitä käytetään sitten suuremmassakin määrin.
Herra tempaa suomalaisia eri maailman kolkkiin, -
kuten Herra tempaisi katolilaisen nunnan, Sinisen leidin, julistamaan -
Espanjasta evankeliumia pohjoisen Etelä-Amerikan intiaaneille.
Ei hän ymmärtänyt heidän kieltään, mutta Herra voi muuttaa kielesi.
Herrahan on luonut kaikki kielet, niin Hän voi antaa sen kielen.
Sinä vaan saarnaat sillä kielellä. Eikö ole kivoja Herran matkoja?
En välitä siitä, kuinka Hänen kirkkautensa läsnäolo tulee -
tai miltä se näyttää, koska en katso ihmisiin.
Haluan tietysti erottaa oikean väärästä, -
mutta minulla on ystävä, joka kirkkaasti erottaa oikean väärästä.
Hänen nimensä on Pyhä Henki.
Siksi minun ei tarvitse välittää, mitä tämä on. Kysyn ystävältäni.
Hei, ystäväni, voitko vähän neuvoa minua tässä asiassa?
Onko tämä oikeaa vai väärää? Pyhä Henki sanoo: -
"Joo, tämä on ihan oikein. Ota vastaan vaan."
Kun ihminen kyllin kauan käyttää vaatteita niitä vaihtamatta, -
niin vaatteet alkavat haista. Eikö niin?
Sama on vähän näiden hengellisten asioiden kanssa.
Niihin vaatteisiin tulee hengellinen haju, -
jos ei niitä vaihda. Meissähän pitäisi olla Kristuksen tuoksu -
muille ja hukkuvalle maailmalle.
Meidät on synnytetty Jumalan kirkkauden läsnäoloon.
Sen pitäisi olla meille luonnollinen olotila.
Hän tarjoaa meille uuden sukupolven herätystä, -
joka ylettyy yliluonnolliseen Jumalan maailmaan.
Minä en ainakaan tyydy vähempään.
Haluan sen yliluonnollisen Jumalan maailman.
Ehkä sen takia Jumala antaakin näitä ihmeitä yllin kyllin.
Niitä on varattu sinullekin koko roppakaupallinen, korillinen -
tai kokonainen vasullinen. Se riippuu sinusta itsestäsi.
Jumalalta eivät ihmeet lopu koskaan taivaan varastohuoneista.
Aloitin ihan pienestä siellä Mindoron saarella.
Päätettiin pitää rannalla kokous -
ja käsketään sinne lapsia. Lähetetään sana eteenpäin.
Olin seurakunnan kanssa yhteistyössä. Sen leidit varasivat -
noin 30:lle ruokaa. Muuten 30 tuli. Uskomme ei riittänyt enempään.
Julistin evankeliumia lapsille, kerroin Jeesuksesta, taivaasta.
Lapset kuuntelivat, ja siellä oli pari äitiä.
Eräs äiti piti 6-7-vuotiasta poikaa sylissä.
Huomasin, että pojan jalat olivat ihan tikut ja letkut.
Poika oli siis halvaantunut. Kuulin selvästi Herran sanovan: -
"Mene pojan luo ja sano sille, että sinä kävelet tänä päivänä."
Tuntui vähän huljulta tämän jälkeen.
Pyysin äidiltä poikaa: "Ota olkapäästä kiinni toiselta puolelta, -
minä otan toiselta puolelta." Poika purskahti itkuun: -
"Minä en osaa kävellä! Minä en osaa kävellä!"
"No, en minä sitä kysynyt. Nyt seisotaan vähän tässä."
Hän horjui ja seisoi - tietysti meidän tuellamme.
Mietin, mitä nyt tapahtuu. Kuulin Pyhän Hengen äänen: -
"Nyt lähdetään kävelemään." Sanoin niin pojalle.
Poika sanoi: "Ei lähdetä, kun en osaa kävellä!"
"En minä sitä kysynyt, mutta nyt lähdetään."
Äiti ja minä pidimme poikaa kahta puolta kiinni.
Kävelimme rantaa pitkin. Pojan jalat raahautuvat -
ja maahan jäivät jäljet. Kaikki pienet lapset tuijottivat sitä.
Oma järkeni piti minua mentaalisesti hulluna.
Yhtäkkiä Herra sanoi: "Käske äidin irrottaa ote."
Sanoin sen äidille. Poika retkahti äidin puolelle.
Pidin poikaa pystyssä. Sitten Jumala sanoi minulle: -
"Nyt irrotat itse otteesi pojasta."
Poika purskahti itkuun, huojui ja horjui: "En osaa, en pysty!"
Sitten se vaan tuli: "Kävele Jeesuksen Kristuksen nimessä!"
Hän otti ensi askeleet. "Juokse Jeesuksen Kristuksen nimessä!"
Hän lähti hoippuvilla jaloillaan juoksemaan. Tämä oli ihme.
Kun hän juoksi ympyrää sannassa, niin jalat vahvistuivat.
Hän hyppi ja huusi, ja kaikki lapset hyppivät ja huusivat.
Eräs äiti piti 2-vuotiasta sylissään.
Lapsen toinen käsi oli kuivettunut tikuksi.
Tämä pieni innostui tästä ihmeestä niin paljon, -
että käsi alkoi heilua kuin propelli.
Se käsikin parani siinä samassa.
Ei tarvittu muuta kuin Jumalan yliluonnollinen voitelu.
Se oli tätä voitelua. Se siirtyi tähän pieneen lapseen.
Mitään muuta ei enää tarvittukaan, -
sillä huhu tästä kulki toiselle rannalle.
Kun seuraavana päivänä pidimme kokousta siellä, -
meillä oli nuori australialainen leidi mukana.
Pastori otti kitaran ja varasimme ruokaa noin 200 lapselle, -
niin 700 lasta tuli. He olivat kaikki kuulleet, -
että siellä on sellaisia henkilöitä että joku Jeesus tekee ihmeitä.
Kun Jumala järjestää mainoksen, -
niin et tarvitse julisteita ja bannereita.
Tietysti niitä tarvitaan jossain tilanteissa, mutta slummeissa ei.
Se kulki suusta suuhun: "Tulkaa tänne. -
Siellä on joku Jeesus, joka tekee ihmeitä."
Näin saimme tilaisuuden kaikille lapsille julistaa evankeliumia.
Leikitimme heitä ensin. En ole pedagogi enkä lastentarhanopettaja.
Ainoa osaamani laulu oli Joulupuu on rakennettu.
Hällä väliä mitä lauloin. Eivät ne sitä ymmärtäneet, -
mutta se ensimmäinen energia puhkui heistä pois.
Kun heitä oli leikitetty, heidät pyydettiin riviin.
Saimme kertoa Jeesuksesta Kristuksesta ja mitä taivas on.
Kaikki halusivat taivaaseen. Sen jälkeen sanottiin, -
ettei sinne noin pääse. Täytyy tuntea Jeesus.
Kerroin, kuka Jeesus on. Pyysin heitä laitamaan -
käden sydämelleen, ja rukoilimme syntisen rukouksen.
Emme missään traditioissa olleet, mutta koin tämän näin.
Kun lapset sulkivat silmänsä, niin jotkut itkivät.
Se todella kosketti heitä! Ystäväni, Jumalan Pyhä Henki, -
joka on sinunkin ystäväsi, kosketti näitä lapsia.
Näin, että Jumala mursi heidän sydäntään, -
ihan pieniäkin, 3-4-vuotiaita. Heiltäkin kyyneleet valuivat.
Minähän tunnen itseni ihan luopioksi täällä.
Jumalan Pyhä Henki koskettaa iästä ja ikään katsomatta.
Hän koskettaa kaikkia kansakuntia, ikäluokkia, pientenkin sydämiä.
Tästä alkoi se tehtävä.
Näin 10-vuotiaan pojan tulevan ja vetävän punaista myttyä perässään.
Menin poikaa vastaan. Lapset tekivät tietä.
Se ei ollut mikään mytty tai säkki, vaan hänen 6-vuotias pikkuveljensä.
Veli sanoi, että tämäkin haluaa parantua. Hän kuuli eilen.
Tämä velikin haluaa oppia kävelemään. Oi, kun helppoa!
Paniikki oli iskemässä. Otin pojan syliin ja sanoin: -
"Jeesuksen Kristuksen nimessä rukoilen, -
että Jumala vahvistaa jalkojasi." Jalat olivat letkut ja kädet tikut.
Sitten tuli tiedon sana suusta: "Sinä opit vielä kävelemään."
Kaikki alkoivat huutaa ja hyppiä. Sinä kävelet!
Siinä ei tapahtunut ihmettä. Rukoilin, että Herra kirkastaisi asian.
Pyysin poikaa tulemaan kokoukseen.
Siellä julistetaan vielä evankeliumin sanomaa hänelle.
Tästä kesti vielä monta kuukautta. Sanoin lähettäväni mitä tahansa, -
mitä hän haluaa syntymäpäivälahjaksi. Hän halusi vain kouluun -
ja oppia kävelemään. Niin vaan kävi, -
että eräänä päivänä Jeesus Kristus kirkastettiin tässä pojassa.
Vähän lyhennän tarinaa. Hänellä oli pyörätuoli.
Kun hän istui siinä pyörätuolissa, -
niin yhtäkkiä hän vaan nousi pystyyn -
ja lähti kävelemään. Se ei tullut yhdenkään ihmisen kirkkaudeksi, -
kaikki alkoivat huutaa, kun tunsivat tämän pojan: -
"Se kävelee! Se kävelee!" Jeesus nosti hänet kävelemään.
Taas kerran Jeesuksen Kristuksen kirkkaus tuli -
täydellisenä pojassa esiin. Ei sanottu, -
että Tiina T. tai Matti M. paransi sen.
Ei kiinnitetty maallisiin "tähtiin" huomiota, -
vaan sanottiin, että Jeesus Kristus paransi tämän pojan.
En tiedä, miksi se kävi näin. Poika kuitenkin itse uskoi, -
että hän tästä vielä nousee kävelemään.
Hän oli myös yksi oppilaistani jälkeenpäin.
Tänä päivänä hän pelaa koripalloa. On siis ihan ok.
Jumala tekee nykyään näitä ihmeitä - täällä Suomessakin.
Ihan mitä vaan. Pyydä Häneltä. Nosta uskosi tasoa.
Usko yliluonnolliseen. Lue Sanasta, mitkä ovat Jumalan tarkoitukset -
sinua kohtaan. Voi olla erilaisia sairauksia, myös masennusta.
Voi, haluan oikein rukoilla kaikkien masentuneitten -
ja alas painettujen puolesta, että saisit voiman Jeesukselta, -
voiman mennä eteenpäin, että tuli syttyisi sinussa, -
Jeesuksen Kristuksen auktoriteetti ja tuli.
En todellakaan välitä siitä, miten se kirkkaus tulee, -
kunhan Jumalan Sana kirkastetaan.
Tulkoon se tuulen hyminänä, myrskynä tai sateina -
tai koko maailma näkee valon liekin. En välitä.
Jumalalla on luova voima ja Hän voi tehdä ihan mitä vaan.
Pääasia, että sinulla on Kristuksen tuoksu.
Sen tuoksun täytyy olla hukkuvalle maailmalle.
Meidät on synnytetty Jumalan kirkkauden läsnäoloon.
Sen tulisi olla luonnollinen olotilamme.
Hän tarjoaa uuden sukupolven herätystä ylettyen yliluonnolliseen.
Sinne meidän pitäisi majamme tehdä ja siellä asua.
Kun palvomme Häntä ja annamme kiitoksen Hänelle, -
niin silloin me täytämme sen, minkä Jeesus Kristus on tarkoittanut.
Sinä katsoja, laita kätesi sairaan paikan päälle, -
niin rukoilen puolestasi. Jeesus, kosketa jokaista sairasta, -
joka katsoo tätä ohjelmaa. Jeesuksen veressä on voima.
Hänessä on yliluonnollinen voima. Se koskettaa myös sinua.
Se on tarkoitettu koskettamaan luitasi, jänteitäsi, niveliäsi.
Puhun jokaiselle sairastuneelle solulle ja syöpäsolulle -
Jeesuksen Kristuksen nimessä parantumista kaikelle sille, -
mikä ei ole yliluonnollisessa, -
kreatiivisessa, alkuperäisessä järjestyksessä.
Tuhoan sielunvihollisen heikkouden henget ja sairauden henget -
tässä hetkessä Jeesuksen Kristuksen nimessä sairaan kehosta.
Nouse, ole kirkas. Kirkastu kirkastumistasi.
Jumala on valinnut sinulle kohtalon, joka on mittatilaus sinulle.
Hän haluaa tehdä hyviä töitä, hyvää sinulle.
Herra, puhun suosiota alaspainetulle.
Puhun myös ekonomista suosiota Jeesuksen Kristuksen nimessä.
Sinun ei tarvitse enää kärsiä ja vaeltaa pimeydessä, -
vaan Jeesus sanoo, että sinä saat nousta -
ja olla kirkas. Nouse, ole kirkas.
Jumalan suosio lepää nyt sinun päälläsi -
ja auttaa sinua ahdingostasi.
Ole siunattu Jeesuksen Kristuksen nimessä, -
sillä Jumalan tarkoitus sinua kohtaan on hyvä. Se on siunattu.
Jätä itsesi Jeesuksen Kristuksen haltuun.
Hän haluaa auttaa sinua, nostaa harteistasi ja painunutta mieltäsi.
Hän haluaa antaa ihmisen arvoisen elämän.
Hän haluaa antaa sinulle yliluonnolliset ihmeet -
yliluonnolliset silmät nähdä Jeesuksen maailmaa -
ja nähdä taivaallisiin, sillä sinä olet arvollinen. Et ole arvoton.
Jeesuksen Kristuksen voima levätköön sinussa -
ja nostakoon sinut kuopan pohjalta. Kiitos, Herra, että avaat kuopan.
Sinä annat voimasi koskettaa nyt jokaista, joka sitä haluaa.
Kaikki on armosta. Kaikki on armosta.
Siitä on jo hinta maksettu, ja se on kallis hinta, -
Jeesuksen Kristuksen veren hinta.
Oi, Herra, Jeesuksen Kristuksen nimessä -
tapahtukoon niin Herra, kuin Sinun suunnitelmasi ovat, -
että armo kirkastetaan -
ja se kirkkaus laskeutuisi myös tämän kansan päälle, -
että tekosi tulisi kirkastetuksi.
Oi, Herra, kiitos. Kiitos Jeesuksen nimessä ihmeistä ilman määrää.
Oi Herra. Aamen.
Tekstitys: Tuula-Riitta Virrankare